Bakkies uitgewys vir skouerloop | Nuus24
Bakkies uitgewys vir skouerloop
Johannesburg – Die Toulon-slot Bakkies Botha is vir vuilspel uitgewys nadat hy die vleuel van Montpellier, Yoan Audrin, met die skouer geloop het.Volgens Supersport.com sal die voormalige Springbok op 5 Maart voor 'n tugkomitee verskyn nadat hy Audrin sonder die bal geloop het tydens Toulon se oorwinning van 51-6 verlede week oor Montpellier.In 'n vreemde verloop het Audrin 'n geelkaart ontvang nadat hy teen die Toulon-skrumskakel Nicolas Durand vasgehardloop het omdat hy van balans geruk is deur Botha, wat die skeidsregter se sig belemmer het.Die wedstryd was slegs die Suid-Afrikaner se tweede verskyning ná hy lank op die krukkelys was met 'n gekraakte oogkas.Vir die jongste sportnuus volg Nuus24Sport op Twitter.– Sport24 Lees meer oor: bakkies botha | toulon VOLGENDE OP NUUS24X